**EÁS**

**FELHÍVÁS**

**PÁLYÁZATI FELHÍVÁS**

**Legyen**

**„*Az Év Felelős Foglalkoztatója”***

**2025. évben!**

A képen szöveg, Grafika, Betűtípus, Grafikus tervezés látható

Automatikusan generált leírás

**Tartalomjegyzék**

[**1.** **A pályázat bemutatása** 3](#_Toc193867488)

[**2.** **Pályázati feltételek** 3](#_Toc193867489)

[**3.** **Pályázati kategóriák** 4](#_Toc193867491)

[**4.** **Pályázat benyújtásával járó előnyök** 4](#_Toc193867492)

[**5.** **A Felelős foglalkoztatói díjból való kizárás esetei** 5](#_Toc193867493)

[**6.** **A pályázás menete és határideje** 6](#_Toc193867495)

[**7.** **A pályázat tartalmi és formai követelményei** 7](#_Toc193867499)

[**8.** **A bírálat szempontrendszere** 8](#_Toc193867500)

[**9.** **Elérhető pályázati dokumentáció és mellékletei** 8](#_Toc193867501)

[**10.** **Eredményhirdetés** 9](#_Toc193867502)

[**11.** **Kapcsolat** 9](#_Toc193867503)

# **A pályázat bemutatása**

Az OFA Országos Foglalkoztatási Közhasznú Nonprofit Korlátolt Felelősségű Társaság (továbbiakban: OFA Nonprofit Kft.) idén tizedik alkalommal hirdeti meg *„****Az Év Felelős Foglalkoztatója”*** pályázatát.

A korábbi évekhez hasonlóan, Társaságunk 2025-ben is keresi az ország azon munkáltatóit, akik az emberi erőforrást vállalatuk legfontosabb értékének tartják, ezért megtartásuk, fejlesztésük és jóllétük érdekében erőfeszítéseket is tesznek.

**Az OFA Nonprofit Kft. célja jelen pályázattal**, hogy összegyűjtse és díjazza azokat a hazai foglalkoztatókat, akik hozzáadott értéket képviselnek a felelős foglalkoztatásban, kiemelkedő és iránymutató tevékenységet mutatnak ezen a területen.

2025-ben a KKV szervezeteka jövőbeli növekedés és fenntarthatóság érdekében tett **jövőbemutató beavatkozásaik** még nagyobb fókuszba kerülnek egy új különdíjunk keretében.

# **Pályázati feltételek**

A pályázatra magyarországi székhellyel, telephellyel vagy fiókteleppel rendelkező vállalkozások nevezhetnek. „Az Év Felelős Foglalkoztatója 2025” címre pályázók pályázati anyagban kifejtett programja legkorábban 2024. január első napjától napjainkig valósulhat meg. Folyamatos megvalósítás esetén az ennél korábban megkezdett, de a jelzett időszakban megvalósítás alatt lévő programokkal is pályázhatnak a vállalkozások.

**Pályázatot a következő formában nyújthatnak be a szervezetek:**

* Egyéni vállalkozás
* Betéti társaság
* Közkereseti társaság
* Korlátolt felelősségű társaság
* Részvénytársaság
* Elismert vagy tényleges vállalatcsoport[[1]](#footnote-1)
* Egyéb gazdálkodó szervezetek: alapítvány, szövetkezet, egyesület, egyesülés, közszféra szervezetei

**Területi korlátozás:**

A pályázat megvalósításának helyszíne Magyarország.

# **Pályázati kategóriák**

**A díj az alábbi 5 kategóriában kerül kiosztásra:**

* **I. kategória:** Kisvállalkozások[[2]](#footnote-2)
* **II. kategória:** Középvállalkozások[[3]](#footnote-3)
* **III. kategória:** Nagyvállalatok I.[[4]](#footnote-4)
* **IV. kategória:** Nagyvállalatok II.[[5]](#footnote-5)
* **V. kategória:** Egyéb gazdálkodó szervezetek

**Különdíjak:**

* **Budapesti Kereskedelmi és Iparkamara** felajánlásában **„A Főváros Felelős Foglalkoztatója”** különdíj a legjobb, budapesti székhellyel rendelkező pályázónak.
* **Magyar Kereskedelmi és Iparkamara** „**Képzési különdíja”** a képzés/szakképzés területén legkiemelkedőbb pályázó részére.
* **“Megújulás és Innováció Különdíj”** azonKKV-k számra, akik a digitális technológiákat és innovatív megoldásokat bátran alkalmazzák a jövőbeli növekedés és fenntarthatóság érdekében.

# **Pályázat benyújtásával járó előnyök**

* A kategória győztes **viselheti** egy éven át ***„Az Év Felelős Foglalkoztatója 2025”* címet és logót.**
* A pályázat benyújtása **részvételt biztosít** *„Az Év Felelős Foglalkoztatója”* ünnepélyes díjátadóra, ahol a résztvevők egyúttal hasznos szakmai inputokat kaphatnak professzionális előadóktól, akik felelős foglalkoztatás témában osztják meg a résztvevőkkel gondolataikat.
* A pályázatok anyagát **megjelentetjük** az esemény előtt elkészülő **kiadványban**, valamint az OFA Nonprofit Kft. és médiapartnerei online felületein.
* A pályázaton eredményt elért, illetve kiemelkedő jógyakorlattal rendelkező foglalkoztatók bekerülnek az OFA Nonprofit Kft. által készített *„Jógyakorlatok Példatárba”,* melyben lehetőségük nyílik bemutatni saját vállalkozásukat és felelős foglalkoztatói jógyakorlataikat.
* A pályázaton helyezést elért foglalkoztatók számára az OFA Nonprofit Kft. **részvételi lehetőséget biztosít az** általa készített **podcast adások** egyikében, ahol számos munkaerő-piacot érintő témában, előadóként vagy szakértőként oszthatják meg saját tapasztalataikat, fejthetik ki véleményüket.
* A pályázat benyújtásával lehetőségük nyílik bekerülni **a Felelős Foglalkoztatói Unióba**, egy olyan építő közösségbe, ahol a pályázaton részt vett, és a már minősített szervezetek számára együttműködést biztosít az OFA Nonprofit Kft. arra, hogy aktívan részt vegyenek a fenntarthatóság, a társadalmi felelősségvállalás és az etikus üzleti gyakorlatok, mint értékek követésében és előmozdításában.

# **A Felelős foglalkoztatói díjból való kizárás esetei**

Nem díjazható az a pályázónak, aki

1. nem felel meg az államháztartásról szóló 2011.évi CXCV. törvény (a továbbiakban: Áht.) 50. §-ában meghatározott követelményeknek, vagyis
2. nem felel meg a rendezett munkaügyi kapcsolatok követelményeinek,
3. a köztulajdonban álló gazdasági társaságok takarékosabb működéséről szóló törvényben foglalt közzétételi kötelezettségének nem tett eleget, és
4. nem minősül átlátható szervezetnek;
5. jogerős végzéssel elrendelt felszámolási, csőd-, végelszámolási vagy egyéb – a megszüntetésre irányuló, jogszabályban meghatározott – eljárás alatt áll;
6. a pályázati eljárás tartalmát érdemben befolyásoló valótlan, hamis vagy megtévesztő adatot szolgáltatott, nyilatkozatot tett, vagy a pályázati eljárás során tett nyilatkozatát visszavonja;
7. esedékessé vált adótartozását - ide nem értve az önkormányzati adóhatóság hatáskörébe tartozó adókat -, valamint járulék-, illeték- vagy vámtartozását nem fizette meg (a továbbiakban együtt: köztartozás);
8. a közpénzekről nyújtott támogatások átláthatóságáról szóló 2007. évi CLXXXI. törvény 6. §-a alapján nem részesíthető költségvetési támogatásban;

Az OFA Nonprofit Kft. tájékoztatja a Pályázókat, hogy amennyiben az pályázóval, vagy a díjat elnyert szervezettel kapcsolatosan negatív céginformáció jut az OFA Nonprofit Kft. tudomására, az OFA Nonprofit Kft. az Év Felelős Foglalkoztatója 2025. díj odaítélését felfüggesztheti, a már oda ítélt díj átadását megtagadhatja, illetve a korábban (egy éven belül) odaítélt díjat visszavonhatja, továbbá a szervezetet a minősítési folyamatból kizárhatja, a korábbi minősítéseket elveheti.

# **A pályázás menete és határideje**

**A regisztráció során**

* kérjük jelöljék meg, mely kategóriában kívánnak pályázni,
* a kizárólag különdíjra pályázók, kérjük, külön jelöljék meg azt.

A pályázati dokumentumok letölthetőek a <https://ofa.hu/palyazat/felelos-foglalkoztatas> weboldalról.

**A pályázatokat a 7. pontban meghatározott formai és tartalmi elvárásoknak megfelelően kell benyújtani.**

A 3.[[6]](#footnote-6) számú és 7. számú mellékleteket szerkeszthető Word és PDF formátumban is szükséges benyújtani.

Kérjük, hogy a **„tárgy” mezőben** tüntesse fel: *„Az Év Felelős Foglalkoztatója 2025”*.

A pályázato(ka)t – annak mellékleteivel együtt – a [felelosfoglalkoztato@ofa.hu](mailto:felelosfoglalkoztato@ofa.hu) **e-mail címre** elektronikus úton kell benyújtani. A tárgy mezőben kérjük tüntessék fel FF 2025 megjelölést és utána a pályázó szervezet rövidített megnevezését.

**A pályázat benyújtásának határideje: 2025. 06.30**

Határidőn belül érkezett pályázatnak számít az, amelyet legkésőbb a pályázat benyújtási határidejének utolsó napján küldtek meg elektronikus úton az OFA Nonprofit Kft. részére. A határidőn túl benyújtott pályázat érvénytelen.

A benyújtott pályázat befogadásáról a formai és tartalmi követelmények ellenőrzését követően, illetve az esetleges hiánypótlásról elektronikus úton kapnak tájékoztatást az érintettek.

**A pályázaton történő részvétel díjmentes, nem kapcsolódik hozzá egyéb járulékos költség!**

Az OFA Nonprofit Kft. a pályázatok tartalmát bizalmasan kezeli, tartalmukról felvilágosítást harmadik személy részére nem ad (a pályázat elbírálásában résztvevő személyek és a törvényi kötelezettség kivételével) nem ad.

# **A pályázat tartalmi és formai követelményei**

**Felelős Foglalkoztatást érintő lehetséges tématerületek a pályázatban**

Felhívjuk a szíves figyelmet, hogy az alábbi témák csupán iránymutatásként szolgálnak, nem feltétel a felsorolt valamennyi témakörbe tartozó tevékenység egy szervezeten belüli megléte. A pályázati anyag összpontosuljon legalább egy-három témakörre, jó gyakorlat bemutatására.

**Tématerületek lehetnek[[7]](#footnote-7):**

* **a munka-magánélet egyensúly,**
* **közösségépítés,**
* **csapatépítés,**
* **képzés,**
* **kompetenciafejlesztés,**
* **egészségmegőrzés,**
* **tehetséggondozás,**
* **munkahelyi környezet,**
* **társadalmi szerepvállalás,**
* **környezettudatosság, zöld innováció,**
* **munkáltatói márkaépítés,**

továbbá

* minden olyan felelős foglalkoztatói magatartást tükröző tevékenységek, amelyek egyik fenti témakörbe sem tartoznak szervesen, de egyértelműen felelős foglalkoztatási célt valósítanak meg.

Kérjük, hogy a pályázati anyag a 7. pontban található *bírálati szempontrendszer figyelembevételével* kerüljön kidolgozásra.

A pályázat a csatolandó mellékletek kötelező mezőinek kitöltésével és beküldésével kerül elfogadásra.

Egy szervezet csak 1 (egy) felelős foglalkoztatói pályázatot nyújthat be (3/A.) saját szervezeti kategóriájában, ezzel egyidejűleg a szervezetek bármely különdíjra is pályázhatnak.

**Általános formai elvárások:**

* A kifejtett pályázati anyag terjedelme (szóközzel): max. 20.000 karakter
* Csatolt fényképek:
* Méret és formátum: nagy felbontású JPG, 300 DPI, min. 2500 képpont
* Csatolt logó:
* Méret és formátum: nagy felbontású JPG, 300 DPI, min. 2500 képpont
* Egyéb csatolmányok:
* PowerPoint vagy egyéb prezentáció, Word, PDF formátumú dokumentumok, pályázat színvonalát emelő, szakmaiságot tükröző YouTube és TikTok videók

Az OFA Nonprofit Kft. az elektronikus úton beérkezett pályázatokat érkeztetés után a jelen pályázati kiírásban foglalt formai követelményeknek való megfelelés szerint vizsgálja. Amennyiben a Pályázat hiányos, vagy nem a megfelelő formában került benyújtásra, úgy hiánypótlás keretében felhívja a pályázót annak pótlására határidő kitűzésével. Ezt követően az OFA Nonprofit Kft. a benyújtott – és esetlegesen hiánypótlás keretében kiegészített - pályázatot a díj odaítélésének folyamatában vizsgálat alá vonja.

# **A bírálat szempontrendszere**

A pályázatok független szakmai zsűri által kerülnek elbírálásra és értékelésre.

Az értékelésnél kizárólag az azonos kategóriában (ld. 3. pont) indult pályázatok kerülnek összehasonlításra.

**A zsűri a beérkezett pályázatokat az alábbi bírálati szempontrendszer alapján értékeli:**

* szervezeti kihívások azonosítása, azok meghatározása
* a kihívások hatása a vállalati folyamatokra
* a stratégia kialakítása, annak kidolgozottsága
* a felhasznált eszköz- és kapcsolatrendszer
* a tevékenység újszerűsége, egyedisége
* a folyamat eredményei, hatékonysága (azok esetleges mérése)
* munkáltatói márka szerepe a stratégiában, annak kommunikációja.

Kérjük, a tevékenység bemutatása során valamennyi bírálati szempontot szíveskedjen figyelembe venni, és ezek mentén törekedjen az adott tevékenység(ek) leírására.

# **Elérhető pályázati dokumentáció és mellékletei**

1. számú melléklet: A Felelős Foglalkoztatást érintő lehetséges tématerületek
2. számú melléklet: Adatkezelési tájékoztató 2025

3/A. számú melléklet – Pályázati adatlap 2025 (Az Év Felelős Foglalkoztatója 2025)

3/B. számú melléklet – Pályázati adatlap 2025 (“Megújulás és Innováció Különdíj”)

3/C. számú melléklet – Pályázati adatlap 2025 (Képzési különdíj)

3/D. számú melléklet – Pályázati adatlap 2025 (A Főváros Felelős Foglalkoztatója különdíj)

1. számú melléklet – Átláthatósági Nyilatkozat 2025
2. számú melléklet – Hozzájáruló nyilatkozat képmás és hangfelvétel készítéséhez és felhasználásához 2025
3. számú melléklet – Nyilatkozat az Év Felelős Foglalkoztatója Díj visszavonhatóságáról 2025
4. számú melléklet – Kiadvány 2025
5. számú melléklet – Kapcsolat 2025
6. számú melléklet – Nyilatkozat rendezett munkaügyi kapcsolatokról 2025
7. számú melléklet – Nyilatkozat munkavállalók hozzájáruló nyilatkozatainak meglétéről
8. számú melléklet – A Nemzeti Adó és Vámhivatal (NAV) által kiadott, a köztartozás mentességet igazoló 30 (harminc) napnál nem régebbi közokirat (adóigazolás), amennyiben a pályázó nem szerepel a köztartozásmentes adózói adatbázisban

# **Eredményhirdetés**

A kategóriák nyertesei és a pályázatok eredménye szakmai előadásokkal egybekötött, nyilvános díjátadó ünnepség keretein belül kerülnek kihirdetésre.

**Dátum:** Tervezetten 2025 utolsó negyedévében.

**Helyszín:** Budapest

A helyszín és a pontos dátum részletes adatainak ismertetésére a későbbiekben kerül sor.

# **Kapcsolat**

Esetlegesen felmerülő kérdéseikkel az alábbi elérhetőségek valamelyikén veheti fel velünk a kapcsolatot:

**Információ** <https://ofa.hu/palyazat/felelos-foglalkoztatas>

**Facebook:** [OFA Nonprofit Kft.](https://www.facebook.com/OFAhivatalos/?locale=hu_HU)

**Email:** [felelosfoglalkoztato@ofa.hu](mailto:felelosfoglalkoztato@ofa.hu)

**Telefon:** +36 1 555 2954

1. Lsd. Ptk. 3:49. § vagy 3:62. §. [↑](#footnote-ref-1)
2. **A kis- és középvállalkozásokról, fejlődésük támogatásáról szóló 2004. évi XXXIV. törvény 3. §-ban leírtaknak megfelelően:**

   50 főnél kevesebb foglalkoztatott és max. 10 millió eurónak megfelelő forintösszegű nettó árbevétel vagy mérlegfőösszeg. (A mikrovállalkozások is az I. kategóriába nyújthatják be pályázataikat!) [↑](#footnote-ref-2)
3. 250 főnél kevesebb és max. 50 millió eurónak megfelelő forintösszegű nettó árbevétel vagy max. 43 millió eurónak megfelelő forintösszegű mérlegfőösszeg és nem minősül kisvállalkozásnak vagy mikrovállalkozásnak. [↑](#footnote-ref-3)
4. A jogszabály elérhető az alábbi linken:

   <https://net.jogtar.hu/jogszabaly?docid=a0400034.tv>

   249 – 2000 fő közötti foglalkoztatott és 50 millió eurónak megfelelő forintösszeg feletti árbevétel vagy 43 millió eurónak megfelelő forintösszeg feletti mérlegfőösszeg. [↑](#footnote-ref-4)
5. 2000 fő feletti foglalkoztatott. [↑](#footnote-ref-5)
6. Amennyiben a Pályázó csak különdíj kategóriában kíván pályázni, úgy az egyes különdíj kategória pályázati adatlapját kérjük kitölteni és word, valamint pdf. formátumban beküldeni. [↑](#footnote-ref-6)
7. Lásd bővebben „*A Felelős Foglalkoztatást érintő lehetséges tématerületek”* tárgyú1. számú melléklet. [↑](#footnote-ref-7)